আমার এই স্বপ্ন পূরণের কাজে আপনাদের সহযোগিতা স্মরণীয় হয়ে থাকবে। এ স্মরণীয় সহযোগিতা দানের জন্য আমি আপনাদের কাছে কৃতজ্ঞ। আমি আপনার মাধ্যমে নির্বাচনি এলাকার প্রতিটি গ্রাম, ইউনিয়ন ও উপজেলার জনগণকে কৃতজ্ঞতা জানাই। নব্বই থেকে এ পর্যন্ত আমার উন্নয়ন কাজে ইউনিয়নের যে সকল চেয়ারম্যান সহযোগিতা করেছেন তাদের প্রতি কৃতজ্ঞতা প্রকাশ করছি। এসব কাজে নির্বাচনি এলাকার যে সকল মুরব্বি, বিভিন্ন শিক্ষা প্রতিষ্ঠানের শিক্ষকবৃন্দ, স্বাধীনতা যুদ্ধের অকুতোভয় মুক্তিযোদ্ধাগণ অবদান রেখেছেন, আমার কাজকে ত্বরান্বিত করতে কাজ করেছেন- সবার প্রতি আমি শ্রদ্ধা জানাই, কৃতজ্ঞতা প্রকাশ করি। সর্বোপরি, আমি আমার নির্বাচনি এলাকার আওয়ামী লীগ নেতা-কর্মী এবং আওয়ামী লীগ অঙ্গ সংগঠনের নেতা-কর্মী সবার প্রতি কৃতজ্ঞতা জানাই। আমি আপনাদের সকলকে অভিনন্দন জানাই। আমি আশা করি, আপনি এবং আওয়ামী লীগ ও বঙ্গবন্ধুর উত্তরসূরীরা এ ধারা অব্যাহত রেখে এলাকার সার্বিক উন্নয়ন নিশ্চিত করতে অব্যাহতভাবে কাজ করবেন।